โครงการ ธนาคารความดี

หลักการและเหตุผล

 คุณธรรม จริยธรรม เป็นคำที่สูงส่งและมีความหมายยากเกินที่บางคนอาจเข้าใจได้ แต่ถ้าเราใช้คำพูดง่ายๆ ว่าการที่เราทำคุณงามความดี ก็ถือได้ว่าเรามีคุณธรรม จริยธรรมแล้ว หลายคนมีความเชื่อว่าการทำความดี ถือเป็นการสะสมผลบุญ ซึ่งคนเราก็มักจะคิดว่าการที่เราสะสมผลบุญ และคุณงามความดี จะส่งผลให้เราได้รับสิ่งที่ดีงามในอนาคต หรือในชาติหน้า ซึ่งโดยแท้จริงแล้วในการทำบุญนั้นทันทีที่ทำก็ส่งผลให้เรามีความสุขแล้ว เพราะบุญคือการทำความดีด้วยวิธีการต่างๆที่ทำให้อิ่มเอิบเบิกบานใจ คนทั่วไปส่วนใหญ่มักทำบุญด้วยการบริจาคทรัพย์ สิ่งของ หรือให้ทานในโอกาสต่างๆ ซึ่งนับเป็นสิ่งที่ดี แต่ในชีวิตประจำวันของคนเรานั้น มีโอกาสทำความดี หรือทำบุญได้ตลอดเวลา โดยไม่ต้องใช้ทรัพย์สิน เงินทองหรือสิ่งของ การที่แพทย์ พยาบาลได้ดูแลช่วยเหลือคนเจ็บป่วย ก็ถือว่าได้ทำบุญหรือทำคุณงามความดี การทำความดีสามารถทำได้หลายแบบ เช่น ทำความดีต่อตนเอง ทำความดีต่อสังคม ทำความดีต่อชุมชนและสิ่งแวดล้อม ตามที่มีคนกล่าวไว้ว่า **“ ความดีไม่มีขาย อยากได้ต้องทำเอง ”**

 คณะกรรมการพัฒนาระบบกลไกทางจริยธรรม ได้มองเห็นถึงความสำคัญของการสะสมคุณงามความดี จึงได้จัด โครงการธนาคารความดีขึ้น เพื่อให้บุคลากรทางการแพทย์ได้ตระหนักถึงการทำความดีและสะสมคุณงามความดี เพื่อให้เกิดความสุขและอิ่มเอมใจจากการลงมือทำด้วยตัวเราเอง นอกจากนี้ยังช่วยประชาสัมพันธ์ให้บุคลากรที่ได้กระทำความดีเป็นที่รู้จัก เพิ่มขวัญและกำลังใจ และเป็นแบบอย่างให้บุคลากรอื่นๆในองค์กรอีกด้วย

วัตถุประสงค์

1. เพื่อส่งเสริมให้บุคลากรได้ทำความดีและสะสมความดี
2. เพื่อให้บุคลากรตระหนักถึงการทำความดีโดยไม่หวังสิ่งตอบแทน

กลุ่มเป้าหมาย

 บุคลากรทุกระดับของงานบริการพยาบาล โรงพยาบาลศรีนครินทร์

วิธีดำเนินการ

1. นำเสนอโครงการธนาคารความดี ต่อประธานและคณะทำงานพัฒนาระบบและกลไกจริยธรรมทางการพยาบาล
2. ชี้แจงโครงการธนาคารความดีให้คณะกรรมการบริหาร งานบริการพยาบาลได้รับทราบ
3. คณะทำงานพัฒนาระบบและกลไกจริยธรรมทางการพยาบาล ช่วยประชาสัมพันธ์ให้แต่ละหน่วยงานได้รับทราบโครงการธนาคารความดี
4. บันทึกและลงทะเบียนรายชื่อบุคลากรที่ได้กระทำความดี โดยให้แต่ละหอผู้ป่วยที่มีบุคลากรได้กระทำคุณงามความดี ส่งข้อมูลให้คณะทำงานพัฒนาระบบและกลไกจริยธรรม
5. ประธานคณะทำงานพัฒนาระบบและกลไกจริยธรรม นำข้อมูลบุคลากรที่ได้กระทำคุณงามความดี เสนอในที่ประชุมหัวหน้าหอผู้ป่วย หรือประชุมผู้ตรวจการพยาบาล
6. ผู้บริหารงานบริการพยาบาล พิจารณาคัดเลือก เรื่องราวดีๆ เพื่อพิจารณาคัดเลือกให้รางวัลและพิจารณาส่งสภาการพยาบาล
7. แสดงความชื่นชม ยินดี และมอบใบประกาศเกียรติคุณในวันสำคัญ เช่น วันขึ้นปีใหม่ งานวันพยาบาลสากล
8. สรุปและประเมินผลโครงการ

ระยะเวลาดำเนินการ

 มกราคม 2561 – ธันวาคม 2562

ผู้รับผิดชอบโครงการ

 คณะทำงานพัฒนาระบบและกลไกจริยธรรมทางการพยาบาล

ตัวชี้วัด

1. จำนวนเรื่องเล่าเรื่องราวดีๆ
2. จำนวนบุคลากรที่ได้รับรางวัลเกียรติบัตร

ประโยชน์ที่คาดว่าจะได้รับ

1. บุคลากรมีความสุข อิ่มเอมใจ
2. ส่งเสริมให้บุคลากรทุกระดับได้แสดงออกถึงพฤติกรรมการทำความดี
3. ส่งเสริมให้เกิดภาพลักษณ์ที่ดีต่อวิชาชีพพยาบาลและองค์กร

 ลงชื่อ .............................................. ผู้เขียนโครงการ

 (นางธนิดา แปลกลำยอง)

 ลงชื่อ.................................................ผู้เสนอโครงการ

 (นางสาวเกสร เหล่าอรรคะ)

 ลงชื่อ ...................................................ผู้เห็นชอบโครงการ

 ( )

 ลงชื่อ ....................................................ผู้อนุมัติโครงการ

 ( )

**แผนปฏิบัติงาน โครงการธนาคารความดี คณะทำงานพัฒนาระบบและกลไกจริยธรรมทางการพยาบาล**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  กิจกรรม | มค. | กพ. | มีค. | เมย. | พค. | มิย. | กค. | สค. | กย. | ตค. | พย. | ธค. |  หมายเหตุ |
| 1.นำเสนอโครงการธนาคารความดีต่อประธานและคณะทำงานพัฒนาระบบและกลไกจริยธรรมทางการพยาบาล |  | / |  |  |  |  |  |  |  |  |  |  |  |
| 2.ชี้แจงโครงการธนาคารความดี ให้คณะกรรมการบริหารงานบริการพยาบาลได้รับทราบ |  |  | / |  |  |  |  |  |  |  |  |  |  |
| 3.บันทึกและลงทะเบียนรายชื่อบุคลากรที่ได้กระทำความดี | / | / | / | / | / | / | / | / | / | / | / | / |  |
| 4.แสดงความชื่นชมยินดีและให้รางวัล |  |  |  |  |  |  | / | / | / |  |  |  |  |
| 5.สรุปและประเมินผลโครงการ |  |  |  |  |  |  |  |  | / |  |  |  |  |

 **เกณฑ์การพิจารณาคุณงามความดี ตามบทบาทวิชาชีพ**

**1. เรื่องเล่า เรื่องราวที่ดีๆ ที่เป็นคุณงามความดีที่น่าประทับใจ และควรยกย่อง**

**2. จดหมายยกย่อง ชมเชย คุณงามความดีของบุคลากร ที่ระบุถึงตัวบุคคล จากหน่วยงาน องค์กร หรือบุคคลอื่น**

 **แบบฟอร์มบันทึกกิจกรรมคุณงามความดี**

**ชื่อเจ้าของผลงาน............................................................. ตำแหน่ง..................................... หน่วยงาน...........................................**

**ผู้ส่งข้อมูล......................................................................... ตำแหน่ง........................................**

**หน่วยงาน...........................................**

**วันที่ส่งข้อมูล................... เดือน .............................................พ.ศ.** .................................

เหตุการณ์ / เรื่องเล่าเรี่องราว เป็นอย่างไร เกิดขึ้นที่ไหน อย่างไร วัน/ เดือน/ ปี เวลาที่เกิดเหตุการณ์

......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

.................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

....................................................................................................................................................................................................................................................................................................................................................

คำรับรองจากผู้บังคับบัญชา

.............................................................................................................................................................

 ลงชื่อ.................................................... ผู้บังคับบัญชา

 ( )

หมายเหตุ

 ถ้าเป็นหนังสือยกย่อง ชมเชยจากหน่วยงานอื่น ให้แนบเอกสารนั้นมาด้วย

 ถ้ามีภาพกิจกรรม/ เหตุการณ์ประกอบ ควรแนบภาพถ่ายเหตุการณ์มาด้วย

ท่านสามารถส่งเรื่องราวคุณงามความดีของท่านมาได้ที่ thanpla@kku.ac.th ขอบคุณมากค่ะ